বগুড়া সংবাদ ডট কম (মহাস্থান প্রতিনিধি এস আই সুমন) : ইসলামী ব্যাংক বাংলাদেশ লিমিটেড পল্লী উন্নয়ন প্রকল্পের আওতায় সবুজে বাঁচি সবুজে বাঁচাই, নগর প্রাণ প্রকৃতি সাজাই শ্লোগানকে সামনে রেখে বৃক্ষ রোপন কর্মসূচী ২০১৮ এর আওতায় বুধবার বিকাল ৪টায় বগুড়ার মহাস্থান হযরত শাহ সুলতান বলখি(রঃ) আলিম মাদ্রাসা হল রুমে বৃক্ষ রোপন কর্মসূচীর শুভ উদ্বোধন করা হয়। শাখা ব্যবস্থাপক মোঃ আবুল কালাম সিদ্দিকীর সভাপতিত্বে ও প্রকল্প কর্মকর্তা নজরুল ইসলামের পরিচালনায় প্রধান অতিথির বক্তব্য রাখেন জাতীয় মসলা গবেষনা কেন্দ্র’র সিনিয়র অফিসার ড. কেএম খালেকুজ্জামান। তিনি তার বক্তব্যে বৃক্ষ রোপনেনের বিভিন্ন উপকারিতার কথা তুলে ধরে বসতবাড়ীতে বেশি বেশি করে ফলজ চারা রোপনের আহব্বান জানান। অনুষ্ঠানে বিশেষ অতিথির বক্তব্য রাখেন বিশিষ্ট সমাজ সেবক আলহাজ্ব সাখাওয়াত হোসেন বারীদার,রায়নগর ইউপির ৮নং ওর্য়াড সদস্য মোঃ তোফাজ্জল হোসেন তোফা,মাদ্রাসার ভারপ্রাপ্ত অধ্যক্ষ মোঃ রুহুল আমিন, মহাস্থান প্রেস ক্লাবের সভাপতি সাইদুর রহমান সাজু, সাধারন সম্পাদক এস আই সুমন, অত্র ব্যাংকের ম্যানেজার অপারেশন্স আতিকুর রহমান, সহকারী প্রকল্প কর্মকর্তা এনামুল হক সহ ব্যাংকের বিভিন্ন পর্যায়ের কর্মকর্তা ও মাঠ কর্মীবৃন্দ উপস্থিত ছিলেন। শেষে অত্র মাদ্রাসা মাঠে গাছের চারা রোপন করা হয় এবং পল্লী উন্নয়ন প্রকল্পের সদস্যদের মাঝে গাছের চারা বিতরন করা হয়। পর্যায়ক্রমে অত্র শাখা পল্লী উন্নয়ন প্রকল্পের সদস্যদের মাঝে প্রায় আড়াই হাজার বিভিন্ন ফলজ গাছের চারা বিতরন করা হবে বলে অত্র ব্যাংকের দ্বায়িত্বশীল সূত্র জানান।